Legal Document

Category: 638

Text:
121. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Γ-30893/1898/77 της 7/9 Δεκ.  1977 (ΦΕΚ Β΄ 1283) Περί καθορισμού του τρόπου εφαρμογής του μέτρου της ελευθέρας διακινήσεως του προσωπικού των συγκοινωνιακών φορέων δια των υπεραστικών λεωφορείων των ΚΤΕΛ. (Αρθρ. 11 Νόμ. 722/1977). Έχοντες υπ’ όψει το άρθρον 11 του Νόμου 722/77 «περί απλουστεύσεως της διαδικασίας χορηγήσεως των αδειών κυκλοφορίας και μεταβιβάσεως της κυριότητος των αυτοκινήτων οχημάτων και άλλων τινών διατάξεων, αποφασίζομεν: 1.Καθιερώνομεν ειδικόν τύπον δελτίου δύο δωρεάν εισιτηρίων ετησίως, δια των υπεραστικών λεωφορείων των ΚΤΕΛ της χώρας, συμφώνως προς τας διατάξεις του άρθρου 11 του Ν. 722/77. 2.Το δελτίον τούτο, ομοιόμορφον δι’ όλους τους φορείς, θα είναι διαστάσεων δώδεκα εκατοστών (12 εκατ.) επί επτά (7 εκ.) χρώματος λευκού, κατά τα λοιπά δε στοιχεία θα είναι ως το συνημμένον υπόδειγμα. 3.Τα ως άνω δελτία θα χορηγούνται υπό των συγκοινωνιακών φορέων, θα θεωρούνται δι’ υπογραφής των υπό του Προέδρου του Δ.Σ. αυτών και θα σφραγίζεται η επ’ αυτών φωτογραφία. Η ισχύς των δελτίων τούτων θα είναι διετούς διαρκείας αρχομένη από το έτος της θεωρήσεως. Εις το τέλος εκάστης διετίας οι συγκοινωνιακοί φορείς υποχρεούνται εις την ανανέωσιν των ως άν άνω δελτίων. 4.Δια κάθε πραγματοποιουμένη απλή διαδρομή θα σφραγίζεται το αντίστοιχον τετραγωνίδιον και θα υπογράφεται παρά του αρμοδίου υπαλλήλου του ΚΤΕΛ, δια του υπεραστικού λεωφορείου του οποίου πρόκειται να ταξιδεύση ο δικαιούχος. 5.Εις περίπτωσιν απωλείας του δελτίου θα χορηγείται υπό του συγκοινωνιακού φορέως έτερον, εις αντικατάστασιν του απωλεσθέντος, της ισχύος του αρχομένης από το επόμενον έτος, καθ’ ο εδηλώθη η απώλεια αυτού. Σελ. 312,742(γ) Τεύχος 762-Σελ. 80 6.Επίσης εις περίπτωσιν λύσεως της σχέσεως του δικαιούχου του ως άνω δελτίου, μετά του συγκοινωνιακού φορέως (συνταξιοδότησις, απόλυσις, παραίτησις, κλπ.) το δελτίον επιστρέφεται, υπό του κατόχου, εις τον εκδόσαντα τούτο συγκοινωνιακόν φορέα, ο οποίος και πρέπει να μεριμνήση προς τούτο. Εμπροσθία όψις ΔΕΛΤΙΟΝ                                 Νο …………… ΔΥΟ ΔΩΡΕΑΝ ΕΙΣΙΤΗΡΙΩΝ ΕΤΗΣΙΩΣ ΔΙΑ ΤΩΝ ΥΠΕΡΑΣΤΙΚΩΝ ΛΕΩΦΟΡΕΙΩΝ ΚΤΕΛ (Άρθρον 11 – Ν. 722/77) Συγκ/κός Φορεύς ………………………... Δικαιούχος …………………………….… Ιδιότης …………………………………... Α.Μ. ………………………………….…. …………………την ………………….… Ο Πρόεδρος                              Θέσις                                                                      Φωτογραφίας Οπισθία όψις           197..                                                   197.. Μετάβασις      Μετάβασις     Μετάβασις     Μετάβασις Επιστροφή      Επιστροφή     Επιστροφή     Επιστροφή